b'\n_START_ARTICLE_\nMark I (tenk)\n_START_SECTION_\nPovijest razvoja\n_START_PARAGRAPH_\nPrvotno je naru\xc4\x8deno sto primjeraka (25 bi napravila tvrtka William Foster and Co., a 75 Metropolitan Carriage, Wagon and Finance C.), ali je narud\xc5\xbeba pove\xc4\x87ana na 150 tenkova u travnju 1916. godine. Pretpostavljalo se da \xc4\x87e prvi model, naoru\xc5\xbean s dva topa nedovoljna za\xc5\xa1tita protiv mnogobrojnog pje\xc5\xa1a\xc5\xa1tva koje bi ga u izravnoj borbi okru\xc5\xbeilo. Stoga je pola tenkova proizvedeno kao "\xc5\xbeenski" modeli naoru\xc5\xbeani samo strojnicama, dok su ovi s topovima bili "mu\xc5\xa1ki" modeli. Ovakva \xc4\x87e se podjela nastaviti na tenkovima serije Mark u Prvom svjetskom ratu.\n_START_SECTION_\nUporaba\n_START_PARAGRAPH_\nPrvi primjerci su u slu\xc5\xbebu u\xc5\xa1li u kolovozu 1916. godine. Iako je planirano da \xc4\x87e se tenkovi upotrijebiti na boji\xc5\xa1tu kada ih se proizvede ve\xc4\x87i broj kako bi element iznena\xc4\x91enja bio ve\xc4\x87i, na pritisak vojnog zapovjednika koji su vodili bitku na Sommi, kada je 49 Mark I trebalo sudjelovati u borbi 15. rujna 1916.. Bilo je to prvo bojno djelovanje tenka. Samo nekoliko ih je uspjelo ispuniti svoje ciljeve zbog neiskustva posada novog oru\xc5\xbeja, nepristupa\xc4\x8dnog terena i mnogih mehani\xc4\x8dkih kvarova._NEWLINE_Mark I je bio prvi djelotvorni tenk na boji\xc5\xa1nici, koji je bio sposoban: izdr\xc5\xbeati vatru od pje\xc5\xa1a\xc4\x8dkog oru\xc5\xbeja, prenijeti zalihe i ljudstvo, prije\xc4\x87i preko rovova i te\xc5\xa1kog terena, te djelovati protiv protivni\xc4\x8dkih utvr\xc4\x91enja. Bez obzira na svoje nedostatke (naoru\xc5\xbeanje, oklop, i odr\xc5\xbeivost), ovo oru\xc5\xbeje je novina koja je uspjela rije\xc5\xa1iti problem oko rovovskog ratovanja i uvela je mobilnost na boji\xc5\xa1nici.'